Document ID: 32013R0811

A BIZOTTSÁG 811/2013/EU FELHATALMAZÁSON ALAPULÓ RENDELETE
(2013. február 18.)
a 2010/30/EU európai parlamenti és tanácsi irányelvnek a helyiségfűtő berendezések, a kombinált fűtőberendezések, a helyiségfűtő berendezésből, hőmérséklet-szabályozóból és napenergia-készülékből álló csomagok, valamint a kombinált fűtőberendezésből, hőmérséklet-szabályozóból és napenergia-készülékből álló csomagok energiafogyasztásának címkézése tekintetében történő kiegészítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről szóló, 2010. május 19-i 2010/30/EU európai parlamenti és tanácsi irányelvre (1) és különösen annak 10. cikkére,
mivel:
(1)
a 2010/30/EU irányelv értelmében a Bizottság felhatalmazáson alapuló jogi aktusokat köteles elfogadni az energiával kapcsolatos azon termékek címkézésére vonatkozóan, amelyekben megvan a lehetőség a jelentős energiamegtakarításra, és amelyek azonos rendeltetésű típusainak műszaki jellemzői azonban jelentős eltérést mutatnak.
(2)
Az Unió teljes energiaigényének jelentős részét teszi ki a helyiségfűtő berendezések, valamint a helyiségfűtést és vízmelegítést biztosító kombinált fűtőberendezések által felhasznált energia. A rendeltetésükben egyenértékű helyiségfűtő berendezések és kombinált fűtőberendezések energiahatékonysága jelentős eltéréseket mutat. E készülékek energiafogyasztásának csökkentésére számos lehetőség áll rendelkezésre, ilyen például a megfelelő hőmérséklet-szabályozóval és napenergia-készülékkel való kombinálásuk. A helyiségfűtő berendezésekre, a kombinált fűtőberendezésekre, valamint az ilyen fűtőberendezésből és hőmérséklet-szabályozókból és napenergia-készülékekből álló csomagokra ezért energiafogyasztási címkézési követelményeknek kell vonatkozniuk.
(3)
Az elsősorban (több mint 50 %-ban) biomasszából előállított folyékony vagy gáznemű tüzelőanyagok használatára tervezett helyiségfűtő berendezések és kombinált fűtőberendezések sajátos műszaki jellemzőkkel rendelkeznek, és további műszaki, gazdasági és környezetvédelmi elemzéseket igényelnek. Ezen elemzések eredményeitől függően a későbbiekben az ilyen típusú fűtőberendezések esetében is sor kerülhet az energiafogyasztás címkézésére vonatkozó követelmények meghatározására.
(4)
A helyiségfűtő berendezések és a kombinált fűtőberendezések energiahatékonyságára vonatkozóan harmonizált címkézési és standard termékinformációs rendelkezéseket kell megállapítani annak érdekében, hogy a gyártókat e fűtőberendezések energiahatékonyságának fokozására, a végfelhasználókat pedig energiahatékony termékek vásárlására lehessen ösztönözni, és javuljon a belső piac működése.
(5)
Az egyes fűtőberendezés-típusok esetében elérhető jelentős energia- és költségmegtakarításra tekintettel e rendeletnek új, A++-tól G-ig terjedő osztályokat tartalmazó címkézési skálát kell bevezetnie a helyiségfűtő kazánok, a kapcsolt helyiségfűtő berendezések, a hőszivattyús helyiségfűtő berendezések, a kombinált kazánok és a hőszivattyús kombinált fűtőberendezések helyiségfűtési funkciójára vonatkozóan. Míg az A-tól G-ig terjedő osztályok a kogenerációs vagy megújuló energiaforrást használó technológiákkal nem kombinált, hagyományos kazánok különböző típusaira vonatkoznak, addig az A+ és az A++ osztályoknak a kapcsolt energiatermelést és a megújuló energiaforrások hasznosítását kell előmozdítaniuk.
(6)
A kombinált kazánok és hőszivattyús kombinált fűtőberendezések vízmelegítési funkciójára vonatkozóan új, A-tól G-ig terjedő osztályokból álló címkézési skálát kell bevezetni a 2010/30/EU európai parlamenti és tanácsi irányelvnek a vízmelegítők, a melegvíz-tároló tartályok, valamint a vízmelegítőből és napenergia-készülékből álló csomagok energiafogyasztásának címkézése tekintetében történő kiegészítéséről szóló, 2013. február 18-i 812/2013/EU felhatalmazáson alapuló bizottsági rendelet értelmében (2).
(7)
Hacsak a rendelet felülvizsgálata nyomán más döntés nem születik, a szezonális helyiségfűtési, illetve vízmelegítési skálát négy év elteltével ki kell egészíteni az A+++, illetve az A+ osztállyal a leghatékonyabb, megújuló energiaforrásokat használó helyiségfűtő berendezések és a kombinált fűtőberendezések piaci részesedések növelése érdekében.
(8)
E rendelet azt hivatott biztosítani, hogy a fogyasztók három európai éghajlati zónára vonatkozóan alkalmazott, szezonálishatásfok-számítási és -mérési módszer alapján pontosabb összehasonlító információkhoz jussanak a hőszivattyús fűtőberendezések teljesítményéről. A Bizottság megbízást adott az európai szabványügyi testületeknek annak megvizsgálása érdekében, hogy más fűtőberendezésekre vonatkozóan is szükséges-e hasonló módszert kidolgozni. A kazánok, kogenerációs fűtőberendezések és napenergiával működő fűtőberendezések európai szinten szabványosított fűtési idényeit is mérlegelni lehet e rendelet felülvizsgálata során.
(9)
A fűtőberendezések hangteljesítményszintje fontos szempont lehet a végfelhasználók számára. A helyiségfűtő berendezések és kombinált fűtőberendezések címkéin fel kell tüntetni a hangteljesítményszintre vonatkozó adatokat.
(10)
E rendelet, valamint a 2009/125/EK európai parlamenti és tanácsi irányelvnek a helyiségfűtő berendezések és a kombinált fűtőberendezések környezettudatos tervezésére vonatkozó követelmények tekintetében történő végrehajtásáról szóló, 2013. augusztus 2-i 813/2013/EU bizottsági rendelet (3) 2020-ig együttesen előreláthatólag évi 1 900 PJ (megközelítőleg 45 Mtoe) energiamegtakarítást (ami közel 110 Mt CO2-kibocsátásnak felel meg) eredményez majd az intézkedés hiányában beálló helyzethez képest.
(11)
A címkéken szereplő adatokat olyan megbízható, pontos és megismételhető mérési és számítási eljárások alapján kell meghatározni, amelyek figyelembe veszik az általánosan elismert legkorszerűbb mérési és számítási módszereket, ideértve - amennyiben ilyenek rendelkezésre állnak - a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelvben (4) meghatározott eljárások szerint az európai szabványügyi testületek által a Bizottság kérésére elfogadott harmonizált szabványokat a környezettudatos tervezés követelményeinek megállapítása céljából.
(12)
E rendeletnek meg kell állapítania a helyiségfűtő berendezések és a kombinált fűtőberendezések termékcímkéjének egységes megjelenését és tartalmát.
(13)
E rendeletnek ezenkívül meg kell határoznia a helyiségfűtő berendezések és a kombinált fűtőberendezések termékismertető adatlapjára és műszaki dokumentációjára vonatkozó követelményeket.
(14)
E rendeletnek ezenkívül meg kell határoznia azokra az információkra vonatkozó követelményeket, amelyeket a helyiségfűtő berendezések és a kombinált fűtőberendezések bármely formában történő távértékesítése során, valamint bármely hirdetésében és műszaki promóciós anyagában közölni kell.
(15)
Az önálló helyiségfűtő berendezések és kombinált fűtőberendezések e rendeletben meghatározott termékcímkéi és termékismertető adatlapjai mellett a csomagoknak a beszállítótól kapott termékismertető adatlapon alapuló címkéjével és adatlapjával kell biztosítani, hogy a fűtőberendezésekből és napenergia-készülékekből, illetve hőmérséklet-szabályozókból álló csomagok energiahatékonyságára vonatkozó információkhoz a végfelhasználó könnyen hozzáférhessen. A leghatékonyabb, A+++ osztályt csak ilyen csomag érheti el.
(16)
Helyénvaló rendelkezni a rendelet rendelkezéseinek a technológiai fejlődés figyelembevételével történő felülvizsgálatáról,
ELFOGADTA EZT A RENDELETET:
1. cikk
Tárgy és hatály
(1) Ez a rendelet megállapítja a legfeljebb 70 kW mért hőteljesítményű helyiségfűtő berendezések és kombinált fűtőberendezések, a legfeljebb 70 kW mért hőteljesítményű helyiségfűtő berendezésből, hőmérséklet-szabályozóból és napenergia-készülékből álló csomagok, valamint a legfeljebb 70 kW mért hőteljesítményű kombinált fűtőberendezésből, hőmérséklet-szabályozóból és napenergia-készülékből álló csomagok energiafogyasztásának címkézésére és kísérő termékismertetővel való ellátására vonatkozó követelményeket.
(2) Ez a rendelet nem alkalmazandó:
a)
a kifejezetten a főként biomasszából előállított folyékony vagy gáznemű tüzelőanyagok használatára tervezett fűtőberendezésekre;
b)
a szilárd tüzelőanyaggal üzemelő fűtőberendezésekre;
c)
a 2010/75/EU európai parlamenti és tanácsi irányelv (5) hatálya alá tartozó fűtőberendezésekre;
d)
a kizárólag meleg ivó- vagy szanitervíz biztosítására hőt termelő fűtőberendezésekre;
e)
a gáznemű hőhordozó közeg, például gőz vagy levegő melegítésére és elosztására szolgáló fűtőberendezésekre;
f)
a legalább 50 kW maximális elektromos kapacitással rendelkező kapcsolt helyiségfűtő berendezésekre.
2. cikk
Fogalommeghatározások
A 2010/30/EK irányelv 2. cikkében található fogalommeghatározásokon túlmenően e rendelet alkalmazásában:
1. „fűtőberendezés”: helyiségfűtő berendezés vagy kombinált fűtőberendezés;
2. „helyiségfűtő berendezés”: olyan készülék, amely:
a)
vízalapú központi fűtési rendszert lát el hővel a kívánt beltéri hőmérséklet zárt térben, például épületben, lakóházban vagy helyiségben való elérése és fenntartása érdekében; és
b)
egy vagy több hőfejlesztő berendezéssel rendelkezik;
3. „kombinált fűtőberendezés”: helyiségfűtő berendezés, amely egyúttal adott hőmérsékletű, mennyiségű és áramlási sebességű, meleg ivó- vagy szanitervíz adott időközönként történő előállítása céljából hőt ad át, ezenkívül külső ivó- vagy szanitervízforráshoz kapcsolódik;
4. „vízalapú központi fűtési rendszer”: az a rendszer, amely hőhordozó közegként vizet használ a központilag termelt hő hőleadókhoz való eljuttatásához az épületek, vagy azok egy részének helyiségfűtése céljából;
5. „hőfejlesztő berendezés”: a fűtőberendezés azon része, amely az alábbi eljárások közül egynek vagy többnek a felhasználásával hőt fejleszt:
a)
fosszilis, illetve biomasszából előállított tüzelőanyagok égetése;
b)
az áram elektromos ellenállásos fűtőelemekben fellépő hőhatásának (Joule-hatás) felhasználása;
c)
hulladékhő, illetve a levegőből, vízből vagy talajból nyert környezeti hő összegyűjtése;
6. „mért hőteljesítmény” (Prated): a fűtőberendezés kW-ban kifejezett, helyiségfűtés és adott esetben vízmelegítés közben, standard mérési körülmények között mérhető, névleges hőteljesítménye; hőszivattyús helyiségfűtő berendezések és hőszivattyús kombinált fűtőberendezések esetében a mért hőteljesítmény meghatározását szolgáló standard mérési körülmények a VII. melléklet 10. táblázatában szereplő tervezési referenciafeltételek;
7. „standard mérési körülmények”: a fűtőberendezések mért hőteljesítményének, szezonális helyiségfűtési hatásfokának, vízmelegítési hatásfokának és hangteljesítményszintjének átlagos éghajlati viszonyok melletti megállapításakor uralkodó üzemi körülmények;
8. „biomassza”: a mezőgazdaságból (a növényi és állati eredetű anyagokat is beleértve), erdőgazdálkodásból és a kapcsolódó iparágakból - többek között a halászatból és az akvakultúrából - származó, biológiai eredetű termékek, hulladékok és maradékanyagok biológiailag lebontható része, valamint az ipari és települési hulladék biológiailag lebontható része;
9. „biomasszából előállított tüzelőanyag”: biomasszából nyert, gáznemű vagy folyékony tüzelőanyag;
10. „fosszilis tüzelőanyag”: fosszilis eredetű, gáznemű vagy folyékony tüzelőanyag;
11. „kapcsolt helyiségfűtő berendezés”: olyan helyiségfűtő berendezés, amely egyetlen folyamaton belül, párhuzamosan termel hőt és villamos energiát;
12. „hőmérséklet-szabályozó”: az a készülék, amelyen keresztül a végfelhasználó beállíthatja a kívánt beltéri hőmérséklet értékét és időzítését, és amely a vonatkozó adatokat továbbítja a fűtőberendezés interfészére, például központi feldolgozóegységére, ezzel elősegítve a beltéri hőmérséklet(ek) szabályozását;
13. „napenergia-készülék”: önállóan forgalomba hozott, kizárólag napenergiával működő rendszer, napkollektor, napenergiával működő melegvíz-tároló tartály vagy a kollektorkörben található szivattyú;
14. „kizárólag napenergiával működő rendszer”: egy vagy több napkollektorral, napenergiával működő melegvíz-tároló tartályokkal, esetlegesen a kollektorkörben található szivattyúkkal, valamint egyéb alkatrészekkel felszerelt készülék, amely egy egységként kerül forgalomba, és esetlegesen egy vagy több tartalék merülő fűtőbetéttől eltekintve nem rendelkezik hőfejlesztő berendezéssel;
15. „napkollektor”: olyan eszköz, amely elnyeli a globális napsugárzást, és az így előállított hőenergiát átadja a rajta áthaladó folyadéknak;
16. „melegvíz-tároló tartály”: olyan edény, amely vízmelegítésre, illetve helyiségfűtésre használt meleg víz tárolására szolgál, és - esetlegesen egy vagy több tartalék merülő fűtőbetéttől eltekintve - nem rendelkezik hőfejlesztő berendezéssel;
17. „napenergiával működő melegvíz-tároló tartály”: egy vagy több napkollektor által előállított hőenergiát tároló melegvíz-tároló tartály;
18. „tartalék merülő fűtőbetét”: a Joule-hatáson alapuló ellenállásos melegítő, amely része a melegvíz-tároló tartálynak, és kizárólag a külső hőellátás megszakadása (ideértve a karbantartást is) vagy leállása esetén fejleszt hőt, vagy amely napenergiával működő melegvíz-tároló tartály része, és akkor fejleszt hőt, ha a napenergiával működő hőforrás nem elegendő az elvárt komfortszint eléréséhez;
19. „helyiségfűtő berendezésből, hőmérséklet-szabályozóból és napenergia-készülékből álló csomag”: olyan, a végfelhasználónak kínált csomag, amely egy vagy több helyiségfűtő berendezést, hőmérséklet-szabályozót és/vagy napenergia-készüléket tartalmaz;
20. „kombinált fűtőberendezésből, hőmérséklet-szabályozóból és napenergia-készülékből álló csomag”: olyan, a végfelhasználónak kínált csomag, amely egy vagy több kombinált fűtőberendezést, hőmérséklet-szabályozót és/vagy napenergia-készüléket tartalmaz;
21. „szezonális helyiségfűtési hatásfok” (ηs ): a helyiségfűtő berendezés, a kombinált fűtőberendezés, a helyiségfűtő berendezésből, hőmérséklet-szabályozóból és napenergia-készülékből álló csomag vagy kombinált fűtőberendezésből, hőmérséklet-szabályozóból és napenergia-készülékből álló csomag által a meghatározott fűtési idényben kiszolgált helyiségfűtési igény és az ezen igény teljesítéséhez szükséges éves energiafogyasztás százalékban kifejezett aránya;
22. „vízmelegítési hatásfok” (ηwh ): a kombinált fűtőberendezés vagy a kombinált fűtőberendezésből, hőmérséklet-szabályozóból és napenergia-készülékből álló csomag által biztosított ivó- és szanitervízben lévő hasznos energia és az előállításához szükséges energia százalékban kifejezett aránya;
23. „hangteljesítményszint” (LWA ): beltéri, illetve kültéri, A-súlyozott hangteljesítményszint dB-ben kifejezett értéke.
Az I. melléklet a II-VIII. melléklet alkalmazásában további fogalmakat határoz meg.
3. cikk
A beszállítók kötelezettségei és az ütemterv
(1) Az akár különállóan, akár helyiségfűtő berendezésből, hőmérséklet-szabályozóból és napenergia-készülékből álló integrált csomagban helyiségfűtő berendezéseket forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. pontjában meghatározott szezonális helyiségfűtési energiahatékonysági osztályoknak megfelelő helyiségfűtő berendezések rendelkezzenek a III. melléklet 1.1. pontjában előírt formátumú és információtartalmú nyomtatott címkével, amelyet a hőszivattyús helyiségfűtő berendezések esetében legalább a hőfejlesztő berendezés csomagolásán fel kell tüntetni, a helyiségfűtő berendezésből, hőmérséklet-szabályozóból és napenergia-készülékből álló csomagokban való használatra szánt helyiségfűtő berendezések esetében pedig a III. melléklet 3. pontjában meghatározott formátumú és információtartalmú, második címkével kell ellátni mindegyik helyiségfűtő berendezést;
b)
mindegyik helyiségfűtő berendezés rendelkezzen a IV. melléklet 1. pontjának megfelelő termékismertető adatlappal, amelyet a hőszivattyús helyiségfűtő berendezések esetében legalább a hőfejlesztő berendezéshez biztosítani kell, a helyiségfűtő berendezésből, hőmérséklet-szabályozóból és napenergia-készülékből álló csomagokban való használatra szánt helyiségfűtő berendezések esetében pedig a IV. melléklet 5. pontjának megfelelő második adatlapot kell biztosítani;
c)
az V. melléklet 1. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a meghatározott helyiségfűtőberendezés-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról;
e)
a meghatározott helyiségfűtőberendezés-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát.
A II. melléklet 1. pontjában meghatározott szezonális helyiségfűtési energiahatékonysági osztályoknak megfelelő helyiségfűtő berendezéseknek 2019. szeptember 26-tól rendelkezniük kell a III. melléklet 1.2. pontjában előírt formátumú és információtartalmú, nyomtatott címkével, amelyet a hőszivattyús helyiségfűtő berendezések esetében legalább a hőfejlesztő berendezés csomagolásán fel kell tüntetni.
(2) Az akár különállóan, akár kombinált fűtőberendezésből, hőmérséklet-szabályozóból és napenergia-készülékből álló integrált csomagban kombinált fűtőberendezéseket forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő kombinált fűtőberendezések rendelkezzenek a III. melléklet 2.1. pontjában előírt formátumú és információtartalmú nyomtatott címkével, amelyet a hőszivattyús kombinált fűtőberendezések esetében legalább a hőfejlesztő berendezés csomagolásán fel kell tüntetni, a kombinált fűtőberendezésből, hőmérséklet-szabályozóból és napenergia-készülékből álló csomagokban való használatra szánt kombinált fűtőberendezések esetében pedig a III. melléklet 4. pontjában meghatározott formátumú és információtartalmú, második címkével kell ellátni mindegyik kombinált fűtőberendezést;
b)
mindegyik kombinált fűtőberendezés rendelkezzen a IV. melléklet 2. pontjának megfelelő termékismertető adatlappal, amelyet a hőszivattyús kombinált fűtőberendezések esetében legalább a hőfejlesztő berendezéshez biztosítani kell, a kombinált fűtőberendezésből, hőmérséklet-szabályozóból és napenergia-készülékből álló csomagokban való használatra szánt kombinált fűtőberendezések esetében pedig a IV. melléklet 6. pontjának megfelelő második adatlapot kell biztosítani;
c)
az V. melléklet 2. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a meghatározott kombináltfűtőberendezés-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról és vízmelegítési energiahatékonysági osztályáról;
e)
a meghatározott kombináltfűtőberendezés-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát és vízmelegítési energiahatékonysági osztályát;
A II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő kombinált fűtőberendezéseknek 2019. szeptember 26-tól rendelkezniük kell a III. melléklet 2.2. pontjában előírt formátumú és információtartalmú, nyomtatott címkével, amelyet a hőszivattyús kombinált fűtőberendezések esetében legalább a hőfejlesztő berendezés csomagolásán fel kell tüntetni.
(3) A hőmérséklet-szabályozókat forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a terméket a IV. melléklet 3. pontja szerinti termékismertető adatlap kísérje;
b)
az V. melléklet 3. pontjában meghatározott műszaki dokumentációt a tagállamok hatóságai és a Bizottság kérésre megkapják.
(4) A napenergia-készülékeket forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a terméket a IV. melléklet 4. pontja szerinti termékismertető adatlap kísérje;
b)
az V. melléklet 4. pontjában meghatározott műszaki dokumentációt a tagállamok hatóságai és a Bizottság kérésre megkapják.
(5) A helyiségfűtő berendezésből, hőmérséklet-szabályozóból és napenergia-készülékből álló csomagokat forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. pontjában meghatározott szezonális helyiségfűtési energiahatékonysági osztályoknak megfelelő, helyiségfűtő berendezésből, hőmérséklet-szabályozóból és napenergia-készülékből álló csomagok mindegyike rendelkezzen a III. melléklet 3. pontjában előírt formátumú és információtartalmú nyomtatott címkével;
b)
a helyiségfűtő berendezésből, hőmérséklet-szabályozóból és napenergia-készülékből álló csomagok mindegyike rendelkezzen a IV. melléklet 5. pontjának megfelelő termékismertető adatlappal;
c)
az V. melléklet 5. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a helyiségfűtő berendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról;
e)
a helyiségfűtő berendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát.
(6) A kombinált fűtőberendezésből, hőmérséklet-szabályozóból és napenergia-készülékből álló csomagokat forgalmazó, illetve üzembe helyező beszállítóknak 2015. szeptember 26-tól gondoskodniuk kell arról, hogy:
a)
a II. melléklet 1. és 2. pontjában meghatározott szezonális helyiségfűtési energiahatékonysági osztályoknak és vízmelegítési energiahatékonysági osztályoknak megfelelő, kombinált fűtőberendezésből, hőmérséklet-szabályozóból és napenergia-készülékből álló csomagok mindegyike rendelkezzen a III. melléklet 4. pontjában előírt formátumú és információtartalmú nyomtatott címkével;
b)
a kombinált fűtőberendezésből, hőmérséklet-szabályozóból és napenergia-készülékből álló csomagok mindegyike rendelkezzen a IV. melléklet 6. pontjának megfelelő termékismertető adatlappal;
c)
az V. melléklet 6. pontjában meghatározott műszaki dokumentációt a tagállamok hatóságai és a Bizottság kérésre megkapják;
d)
a kombinált fűtőberendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról és vízmelegítési energiahatékonysági osztályáról;
e)
a kombinált fűtőberendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát és vízmelegítési energiahatékonysági osztályát.
4. cikk
A kereskedők kötelezettségei
(1) A helyiségfűtő berendezéseket forgalmazó kereskedőknek gondoskodniuk kell arról, hogy:
a)
az értékesítési helyeken kiállított helyiségfűtő berendezések külső borításának elején - jól látható helyen - szerepeljen a beszállítók által a 3. cikk (1) bekezdése szerint kiállított, a III. melléklet 1. pontjának megfelelő címke;
b)
a megvásárlásra, bérletre vagy részletvásárlásra kínált helyiségfűtő berendezéseket a VI. melléklet 1. pontja szerint a beszállítók által nyújtott információkat a berendezéshez mellékelve értékesítsék, amennyiben a végfelhasználónak nincs lehetősége a kiállított helyiségfűtő berendezések megtekintésére;
c)
a meghatározott helyiségfűtőberendezés-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról;
d)
a meghatározott helyiségfűtőberendezés-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát.
(2) A kombinált fűtőberendezéseket forgalmazó kereskedőknek gondoskodniuk kell arról, hogy:
a)
az értékesítési helyeken kiállított kombinált fűtőberendezések külső borításának elején - jól látható helyen - szerepeljen a beszállítók által a 3. cikk (2) bekezdése szerint kiállított, a III. melléklet 2. pontjának megfelelő címke;
b)
a megvásárlásra, bérletre vagy részletvásárlásra kínált kombinált fűtőberendezéseket a VI. melléklet 2. pontja szerint a beszállítók által biztosítandó információk nyújtásával értékesítsék, amennyiben a végfelhasználónak nincs lehetősége a kiállított kombinált fűtőberendezések megtekintésére;
c)
a meghatározott kombináltfűtőberendezés-modellre vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról és vízmelegítési energiahatékonysági osztályáról;
d)
a meghatározott kombináltfűtőberendezés-modellre vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát és vízmelegítési energiahatékonysági osztályát.
(3) A helyiségfűtő berendezésből, hőmérséklet-szabályozóból és napenergia-készülékből álló csomagokat forgalmazó kereskedőknek a beszállítók által a 3. cikk (1), (3), (4) és (5) bekezdése szerint kiállított címke és termékismertető adatlap alapján gondoskodniuk kell arról, hogy:
a)
a meghatározott csomagra vonatkozó ajánlat - amennyiben alkalmazható - tartalmazza a csomag átlagos, hidegebb, illetve melegebb éghajlati viszonyok melletti szezonális helyiségfűtési hatásfokát és szezonális helyiségfűtési energiahatékonysági osztályát, a csomagon feltüntetve a III. melléklet 3. pontjában meghatározott címkét, valamint a csomag jellemzőinek megfelelően kiállítva a IV. melléklet 5. pontjában meghatározott termékismertető adatlapot;
b)
a megvásárlásra, bérletre vagy részletvásárlásra kínált, helyiségfűtő berendezésből, hőmérséklet-szabályozóból és napenergia-készülékből álló csomagokat a VI. melléklet 3. pontja szerint a beszállítók által nyújtott információkat a helyiségfűtő berendezésből, hőmérséklet-szabályozóból és napenergia-készülékből álló csomaghoz mellékelve értékesítsék, amennyiben a végfelhasználónak nincs lehetősége a kiállított csomag megtekintésére;
c)
a helyiségfűtő berendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról;
d)
a helyiségfűtő berendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát.
(4) A kombinált fűtőberendezésből, hőmérséklet-szabályozóból és napenergia-készülékből álló csomagokat forgalmazó kereskedőknek a beszállítók által a 3. cikk (2), (3), (4) és (6) bekezdése szerint kiállított címke és termékismertető adatlap alapján gondoskodniuk kell arról, hogy:
a)
a kombinált fűtőberendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó ajánlat tartalmazza - amennyiben alkalmazható - a csomag átlagos, hidegebb, illetve melegebb éghajlati viszonyok melletti szezonális helyiségfűtési hatásfokát, vízmelegítési hatásfokát, szezonális helyiségfűtési energiahatékonysági osztályát és vízmelegítési energiahatékonysági osztályát, a csomagon feltüntetve a III. melléklet 4. pontjában meghatározott címkét, valamint a csomag jellemzőinek megfelelően kiállítva a IV. melléklet 6. pontjában meghatározott termékismertető adatlapot;
b)
a megvásárlásra, bérletre vagy részletvásárlásra kínált, kombinált fűtőberendezésből, hőmérséklet-szabályozóból és napenergia-készülékből álló csomagokat a VI. melléklet 4. pontja szerint a beszállítók által nyújtott információkat a kombinált fűtőberendezésből, hőmérséklet-szabályozóból és napenergia-készülékből álló csomaghoz mellékelve értékesítsék, amennyiben a végfelhasználónak nincs lehetősége a kiállított csomag megtekintésére;
c)
a kombinált fűtőberendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és energiafogyasztással vagy vételárral kapcsolatos információkat tartalmazó hirdetés tájékoztasson az adott modell átlagos éghajlati viszonyok melletti szezonális helyiségfűtési energiahatékonysági osztályáról és vízmelegítési energiahatékonysági osztályáról;
d)
a kombinált fűtőberendezésből, hőmérséklet-szabályozóból és napenergia-készülékből álló csomagok meghatározott modelljére vonatkozó és a konkrét műszaki paramétereket leíró műszaki promóciós anyag tartalmazza az adott modell átlagos éghajlati viszonyok melletti szezonális helyiségfűtési energiahatékonysági osztályát és vízmelegítési energiahatékonysági osztályát.
5. cikk
Mérési és számítási módszerek
A 3. és 4. cikkben említett információkat olyan megbízható, pontos és megismételhető, a VII. mellékletben meghatározott mérési és számítási módszerek alapján kell megadni, amelyek figyelembe veszik az általánosan elismert legkorszerűbb mérési és számítási módszereket.
6. cikk
Piacfelügyeleti célú vizsgálatok
A tagállamok a VIII. mellékletben meghatározott eljárás szerint állapítják meg, hogy a fűtőberendezés névleges szezonális helyiségfűtési energiahatékonysági osztályával, szezonális helyiségfűtési hatásfokával, vízmelegítési energiahatékonysági osztályával, vízmelegítési hatásfokával és hangteljesítményszintjével kapcsolatos követelmények teljesülnek-e.
7. cikk
Felülvizsgálat
A Bizottság ezt a rendeletet a technológiai fejlődés figyelembevételével legkésőbb e rendelet hatálybalépését követően öt évvel felülvizsgálja. A felülvizsgálat keretében elsősorban a III. melléklet 1.2. és 2.2. pontjában meghatározott címke hatálya alá tartozó különböző fűtőberendezés-típusok piaci részesedésében bekövetkező lényeges változásokat, a hőszivattyú hatásfokától eltérő fűtőberendezés-hatásfok szabványosított fűtési idények alapján történő feltüntetésének megvalósíthatóságát és hasznosságát, a III. melléklet 3. és 4. pontjában és a IV. melléklet 6. és 7. pontjában meghatározott, csomagokra vonatkozó termékismertető adatlap és címke megfelelőségét, valamint a passzív füstgázhő-visszanyerő készülékek e rendelet hatálya alá vonásának indokoltságát kell megvizsgálni.
8. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. február 18-án.

Labels: 7
3
14
1